Τζον Μπάρι

Ο Τζον Μπάρι Πρέντεργκαστ (αγγλικά: John Barry Prendergast, 3 Νοεμβρίου 1933, – 30 Ιανουαρίου 2011)The Sunday Times Magazine, σελ. 64, Λονδίνο, 18 Δεκεμβρίου 2011 ήταν Άγγλος συνθέτης ιρλανδικής καταγωγής, διάσημος για την ορχηστρική μουσική επένδυση κινηματογραφικών ταινιών. Βραβεύτηκε 5 φορές με το Όσκαρ καλύτερης πρωτότυπης μουσικής για τις ταινίες Γεννημένη ελεύθερη (1966, 2 Όσκαρ, Όσκαρ Καλύτερης Πρωτότυπης Μουσικής και τραγουδιού), Το λιοντάρι του χειμώνα (1968), Πέρα από την Αφρική (1985), και Χορεύοντας με τους λύκους (1990), και πέρα από τις βραβεύσεις αυτά είχε πλήθος άλλων διακρίσεων σε Γκράμι, Έμμυ, Χρυσές Σφαίρες, και BAFTA. Η μουσική του διακρινόταν για το ξεχωριστό της ύφος το οποίο είχε επιρροές από τους Ρώσους ρομαντικούς συνθέτες, και συχνά δημιουργούσε παραλλαγές των μουσικών θεμάτων του ανάλογα με την εξέλιξη των γεγονότων στις σκηνές των ταινιών τη μουσική των οποίων συνέθετε.Madden, Karl. "The Melancholy Touch: Romantic Shades of John Barry's Bond"  in James Bond in World and Popular Culture: The Films Are Not Enough. Eds. Robert G. Weiner, B. Lynn Whitfield, and Jack Becker. Newcastle: Cambridge Scholars, 1st Edition 2010, 116–126, 2nd Edition 2011, 121–131. Print. Υπήρξε επίσης γνωστός ως ο δημιουργός της μουσικής για 11 ταινίες της σειράς Τζέιμς Μποντ και της χαρακτηριστικής μουσικής ακολουθίας του Μποντ. Η σταδιοδρομία του διήρκεσε πάνω από 50 έτη, και το 1999 του απονεμήθηκε τιμητικός τίτλος (OBE, Αξιωματικός του Τάγματος Βρετανικής Αυτοκρατορίας) από τη βασίλισσα Ελισάβετ Β´ για τις υπηρεσίες του στη μουσική. Έμενε στις Ηνωμένες Πολιτείες από το 1975 και έζησε εκεί για το υπόλοιπο της ζωής του, έως τον θάνατο του το 2011. 

Βιογραφία

Νεαρή ηλικία
Γεννήθηκε στο Γιορκ του Γιορκσάιρ στη βόρεια Αγγλία. Ο πατέρας του ήταν Ιρλανδός και εργάζονταν αρχικά ως υπάλληλος προβολής ταινιών κατά την εποχή του βωβού κινηματογράφου, και κατόπιν έφτασε να διαθέτει δική του αλυσίδα κινηματογράφων στη βόρεια Αγγλία, ενώ η Αγγλίδα μητέρα του ήταν πιανίστρια. WebCitation archive. Υπό τις συνθήκες αυτές ο Μπάρι πέρασε μεγάλο μέρος της παιδικής του ηλικίας στον κινηματογράφο κάτι που ο ίδιος δήλωσε αργότερα πως επηρέασε τις μουσικές προτιμήσεις και ενδιαφέροντα του. Έλαβε την εκπαίδευση του σε σχολείο του Γιόρκ, καθώς και μαθήματα εκκλησιαστικού οργάνου στην τοπική εκκλησία.

Σταδιοδρομία
Υπηρέτησε τη στρατιωτική του θητεία στην Κύπρο όπου είχε καθήκοντα σαλπιγκτή. Μετά τον στρατό παρακολούθησε μουσικά μαθήματα δι' αλληλογραφίας, και άρχισε να εργάζεται ως βοηθός σε ορχήστρα. Το 1957 ίδρυσε το δικό του μουσικό συγκρότημα με τίτλο John Barry Seven, με το οποίο κατάφερε να συνάψει συμβόλαιο με τη δισκογραφική εταιρεία Columbia και να σημειώσει κάποιες επιτυχίες, όπως το Hit and Miss για εκπομπή του BBC και διάφορες εκτελέσεις παραλλαγών γνωστών συνθέσεων όπως το Magnificent Seven. Από το 1959 έως το 1962, καθιερωνόταν όλο και περισσότερο και αναλάμβανε περισσότερα έργα μουσικής επένδυσης.Pete Frame The restless generation: how rock music changed the face of 1950s Britain 0952954079 2007 - Page 414 "Meanwhile, Barry was winning commissions to arrange music for other acts, starting with a young trio on Decca, the unrelated (to him) Barry Sisters. Together, they cut two singles, Tall Paul and Jo Jo The Dog-faced Boy, which had been consecutive American hits for Annette Funicello. Neither excited retail interest - and nor did any of the three singles he made with Larry Page" Η πρώτη κινηματογραφική ταινία για την οποία δημιούργησε τη μουσική επένδυση ήταν το Beat Girl το 1960 όπου ο Μπάρι ανέλαβε τη σύνθεση και διεύθυνση της εκτέλεσης, με τη μουσική αυτή επένδυση αργότερα να κυκλοφορεί σε δικό της άλμπουμ στο Ηνωμένο Βασίλειο, κάτι πρωτόγνωρο για την εποχή.<ref>Firth, Simon Music for Pleasure: Essays in the Sociology of Pop' Routledge, 1988, p.147</ref> 

Ακολούθησαν διάφορες άλλες επιτυχημένες συνεργασίες και μουσικές επενδύσεις, κάτι που τράβηξε την προσοχή των παραγωγών του Τζέιμς Μποντ για την πρώτη ταινία της σειράς, το Τζέιμς Μποντ, πράκτωρ 007, εναντίον Δόκτορος Νο το 1962. Ο Μπάρι προσλήφθηκε και έγινε διάσημος μέσω της χαρακτηριστικής μουσικής ακολουθίας του Τζέιμς Μποντ, αν και η πατρότητα διεκδικήθηκε δικαστικά και κερδήθηκε στα βρετανικά δικαστήρια από τον συνθέτη Μόντι Νόρμαν τον οποίο ο Μπάρι κλήθηκε να αντικαταστήσει στην ταινία.Tweedie, Neil. "£30,000 damages for composer of 007 theme tune", The Telegraph, 20 March 2001.. Ο Μπάρι ανέφερε πως του είχε δοθεί ένα μουσικό χειρόγραφο από τον Νόρμαν, το οποίο μόλις το πήρε ανέλαβε να το διαμορφώσει στην τελική μορφή του ως τη μουσική επένδυση του Τζέιμς Μποντ, και πως κατά την εποχή εκείνη είχε συμφωνήσει για το ποσό των 250 λιρών ο Νόρμαν να διατηρήσει τα δικαιώματα στη σύνθεση χωρίς να επιμείνει να τα διατηρήσει ο ίδιος και αποφεύγοντας τις προστριβές και την πιθανή ζημίωση της επαγγελματικής του σταδιοδρομίας. Εξακολούθησε για πολλά χρόνια αργότερα να υπερασπίζεται το ότι ήταν ο ίδιος που δημιούργησε τον ήχο του Μποντ.

Το 1963 έκανε την επένδυση για την 2η ταινία Τζέιμς Μποντ, Τζέιμς Μποντ, πράκτωρ 007: Από τη Ρωσία με αγάπη, το 1964 για το Ζουλού (1964),Hall, Dr Sheldon Zulu: With Some Guts Behind It: The Making of the Epic Movie 2005 Tomahawk Press και το ίδιος έτος και για την 3η ταινία του Μποντ, Τζέιμς Μποντ, Πράκτωρ 007 εναντίον Χρυσοδάκτυλου, όπου τελειοποίησε το μουσικό ύφος του Μποντ. Η διεθνής καταξίωση του όμως, ξεκίνησε με τα 2 βραβεία Όσκαρ που έλαβε για το Γεννημένη ελεύθερη (Born Free) το 1966, για καλύτερη μουσική επένδυση και καλύτερο τραγούδι. Ξανατιμήθηκε με Όσκαρ το 1968 για καλύτερη μουσική επένδυση για το Το λιοντάρι στον χειμώνα (The Lion in Winter), Γκράμι το 1969 για τον Καουμπόι του μεσονυχτίου (Midnight Cowboy), και υποψηφιότητα Όσκαρ το 1971 για το Μαρία Α΄ της Σκωτίας (Mary, Queen of Scots). Κατά τα επόμενα χρόνια είχε πλήθος διακρίσεων και συνεργασιών, κερδίζοντας διάφορες άλλες βραβεύσεις, καθώς ο ξεχωριστός του ήχος ήταν εξαιρετικά δημοφιλής, ενώ ο ίδιος παρακολουθούσε τις ταινίες με τη μουσική επένδυση του ώστε να βρει ατέλειες στην τελική παραγωγή.

Το δεύτερο κύμα διακρίσεων του στα βραβεία Όσκαρ ήρθε αρχικά με την επένδυση στην ταινία Πέρα από την Αφρική το 1985, το Χορεύοντας με τους λύκους το 1990, και την υποψηφιότητα για το Τσάρλι το 1992. Συνέχισε να παράγει μουσική επένδυση για κινηματογραφικά έργα κατά τη διάρκεια της δεκαετίας του 1990. Η τελευταία του μουσική επένδυση ήταν στην ταινία Κωδικός: Enigma το 2001, και το ίδιο έτος ηχογράφησε το τελευταίο του άλμπουμ με τίτλο Eternal Echoes. Μετέπειτα ασχολήθηκε κυρίως με ζωντανές εμφανίσεις.

Προσωπική ζωή
μικρογραφία|170x170εσ|Τιμητική πλακέτα στο κτήριο του Βρετανικού Ινστιτούτου Κινηματογράφου
Παντρεύτηκε τέσσερις φορές, και μετά από τα 3 διαζύγιά του, ξαναπαντρεύτηκε το 1978 με την τέταρτη σύζυγο του, Λόρι, μένοντας μαζί έως τον θάνατο του το 2011.. WebCitation archive. Απέκτησε μαζί της έναν γιο, ενώ είχε ήδη 2 κόρες από τους 2 πρώτους γάμους του, και 1 κόρη από σχέση μεταξύ του διαζυγίου των 2 πρώτων γάμων του. Το 1975 μετακόμισε στην Καλιφόρνια και παρέμεινε εκεί. Αργότερα κατηγορήθηκε από Βρετανό δικαστή πως το έκανε για να αποφύγει τη βρετανική φορολογία βάσει της οποίας θα έπρεπε να πληρώσει 134.000 λίρες Αγγλίας, το ζήτημα ωστόσο διευθετήθηκε και στα τέλη της δεκαετίας του 1980 ο Μπάρι κατάφερε να ταξιδέψει στο Ηνωμένο Βασίλειο. Μετέπειτα μετακόμισε στη Νέα Υόρκη πίσω στις ΗΠΑ.

Πέθανε από καρδιακή προσβολή στις 30 Ιανουαρίου του 2011 στο σπίτι του στο Oyster Bay της Νέας Υόρκης, σε ηλικία 77 ετών.Burlingame, Jon. "John Barry Dies at 77", Variety, 31 January 2011..Lovece, Frank. "John Barry, Oscar-winning Composer, Dies", Newsday, 31 January 2011 Στις 20 Ιουνίου του 2011 τελέστηκε αναμνηστική συναυλία προς τιμή του με εκτέλεση των γνωστότερων συνθέσεων του από τη Βασιλική Φιλαρμονική Ορχήστρα του Λονδίνου στο Ρόγιαλ Άλμπερτ Χολ, και παρουσία πολλών παλαιών συνεργατών του και προσωπικοτήτων της μουσικής βρετανικής σκηνής.

Βραβεύσεις και υποψηφιότητες

 Γενικά 
 Το 1999 ο Μπάρι τιμήθηκε με τον τίτλο του Αξιωματικού του Τάγματος της Βρετανικής Αυτοκρατορίας (OBE, Officer of the Order of the British Empire) στο παλάτι του Μπάκιγκχαμ για τις υπηρεσίες του στη μουσική. 
 Το 2001 του απονεμήθηκε τιμητικός τίτλος από το Πανεπιστήμιο του Γιορκ, και το 2002 ανακηρύχτηκε επίτιμος δημότης της πόλης του Γιορκ.
 Το 2005 έλαβε τιμητική βράβευση για το συνολικό του έργο από τη Βρετανική Ακαδημία Κινηματογράφου. 
 Το 2005 ξανά, το Αμερικανικό Ινστιτούτο Κινηματογράφου κατέταξε την κινηματογραφική μουσική επένδυση του Μπάρι για το Πέρα από την Αφρική ως την 15η κορυφαία όλων των εποχών.

 Μουσικές επενδύσεις 
μικρογραφία|350x350px|Ο Τζον Μπάρι διευθύνοντας την ορχήστρα στο Royal Albert Hall, Λονδίνο, 2006
 Βραβεία Έτος Κινηματογραφικό έργο Κατηγορία Αποτέλεσμα Όσκαρ 1966 Γεννημένη ελεύθερη
(Born Free) Καλύτερη πρωτότυπη μουσική επένδυση  Καλύτερο πρωτότυπο τραγούδι  1968 Το λιοντάρι του χειμώνα
(The Lion in Winter) Καλύτερη πρωτότυπη μουσική επένδυση για 
κινηματογραφική ταινία (μη μιούζικαλ)  1971Μαρία Α΄ της Σκωτίας
(Mary, Queen of Scots) Καλύτερη πρωτότυπη δραματική μουσική επένδυση  1985 Πέρα από την Αφρική
(Out of Africa) Καλύτερη Πρωτότυπη Μουσική  1990 Χορεύοντας με τους λύκους
(Dances with Wolves) Καλύτερη Πρωτότυπη Μουσική  1992 Τσάρλι
(Chaplin) Καλύτερη Πρωτότυπη Μουσική  BAFTA 1968 Το λιοντάρι του χειμώνα Βραβείο Άντονυ Άσκουιθ κινηματογραφικής μουσικής  1986 Πέρα από την Αφρική Καλύτερη μουσική επένδυση  1991 Χορεύοντας με τους λύκους Καλύτερη μουσική επένδυση  2005- Τιμητική βράβευση  Χρυσές σφαίρες 1966 Γεννημένη ελεύθερη Καλύτερο πρωτότυπο τραγούδι  1968 Το λιοντάρι του χειμώνα Καλύτερη πρωτότυπη μουσική επένδυση  1971 Μαρία Α΄ της Σκωτίας Καλύτερη πρωτότυπη μουσική επένδυση  1974 "Sail the Summer Winds" (από το Ένας σύγχρονος Οδυσσέας) Καλύτερο πρωτότυπο τραγούδι  1977 "Down Deep Inside" (από το Ο βυθός) Καλύτερο πρωτότυπο τραγούδι  1981 Κάπου στο παρελθόν
(Somewhere in time) Καλύτερη πρωτότυπη μουσική επένδυση  1985 Πέρα από την Αφρική Καλύτερη πρωτότυπη μουσική επένδυση Τζέιμς Μποντ, Πράκτωρ 007: Επιχείρηση Κινούμενος Στόχος
(A View to a Kill) Καλύτερο πρωτότυπο τραγούδι  1990 Χορεύοντας με τους λύκους Καλύτερη πρωτότυπη μουσική επένδυση  1992 Τσάρλι Καλύτερη πρωτότυπη μουσική επένδυση Γκράμι1969Ο καουμπόι του μεσονυχτίου

(Midnight Cowboy)Καλύτερη ορχηστρική μουσική επένδυση 1985Κότον Κλαμπ
(The Cotton Club)Καλύτερη ορχηστρική εκτέλεση τζαζ 1985Πέρα από την ΑφρικήΚαλύτερη ορχηστρική σύνθεση 1991Χορεύοντας με τους λύκουςΚαλύτερη ορχηστρική σύνθεση Έμμυ1964Elizabeth Taylor in London
(τηλεοπτικό αφιέρωμα)Εξαιρετικό επίτευγμα στην σύνθεση πρωτότυπης 
μουσικής επένδυσης για την τηλεόραση 1977Eleanor and Franklin: The White House Years
(τηλεοπτικό αφιέρωμα)Εξαιρετικό επίτευγμα στη μουσική δραματική σύνθεση  Χρυσά βατόμουρα1981Λόουν Ρέιντζερ, ο εκδικητής με τη μαύρη μάσκαΧειρότερη μουσική επένδυση 

Επιλεγμένη δισκογραφία
 Beat Girl (1960)
 Never Let Go (1960)
 Τζέιμς Μποντ, πράκτωρ 007, εναντίον Δόκτορος Νο / Doctor No (1962)
 Τζέιμς Μποντ, Πράκτωρ 007: Από τη Ρωσία με Αγάπη / From Russia with Love (1963)
 Ζουλού / Zulu (1964)
 Τζέιμς Μποντ, Πράκτωρ 007 εναντίον Χρυσοδάκτυλου / Goldfinger (1964)
 Τζέιμς Μποντ, πράκτωρ 007: επίχειρηση κεραυνός / Thunderball (1965)
 Απόρρητος Φάκελος Ιπκρες / The Ipcress File (1965)
 Γεννημένη ελεύθερη / Born Free (1966)
 Τζέιμς Μποντ, Πράκτωρ 007: Ζεις Μονάχα Δυο Φορές / You Only Live Twice (1967)
 Τζέιμς Μποντ, πράκτωρ 007: Στην υπηρεσία της Αυτής Μεγαλειότητος / On Her Majesty's Secret Service (1969)
 Το λιοντάρι του χειμώνα / The Lion in Winter (1968)
 Καουμπόι του μεσονυχτίου / Midnight Cowboy (1969) ΗΠΑ
 Μαρία Στιούαρτ, Βασίλισσα της Σκωτίας / Mary, Queen of Scots (1971)
 Τζέιμς Μποντ, πράκτωρ 007: Τα διαμάντια είναι παντοτινά / Diamonds Are Forever (1971)
 Οι περιπέτειες της Αλίκης στη χώρα των θαυμάτων / Alice's Adventures in Wonderland (1972)
 Τζέιμς Μποντ, Πράκτωρ 007: Ο Άνθρωπος με το Χρυσό Πιστόλι / The Man with the Golden Gun (1974)
 The Dove (1974)
 Κινγκ Κονγκ / King Kong (1976) ΗΠΑ και Ιταλία
 Το ρόδο και το βέλος / Robin and Marian (1976) ΗΠΑ
 Ο Βυθός / The Deep (1977)
 Τζέιμς Μποντ, Πράκτωρ 007: Επιχείρηση Μούνρεϊκερ / Moonraker (1979)
 Ο ταξιδιώτης που γύρισε από το αύριο / Somewhere in Time (1980) ΗΠΑ
 Έξαψη / Body Heat (1981) ΗΠΑ
 Φράνσις, μια Αδέσμευτη Γυναίκα / Frances (1982) ΗΠΑ
 Τζέιμς Μποντ, πράκτωρ 007: Επιχείρηση Οκτάπουσι / Octopussy (1983)
 Κότον Κλαμπ / The Cotton Club (1984) ΗΠΑ
 Πέρα από την Αφρική / Out of Africa (1985) ΗΠΑ
 Τζέιμς Μποντ, πράκτωρ 007: Επιχείρηση «Κινούμενος Στόχος» / A View to a Kill (1985)
 Χάουαρντ, ο Αχτύπητος / Howard the Duck (1986) ΗΠΑ
 Η Πέγκυ Σου παντρεύτηκε / Peggy Sue Got Married (1986) ΗΠΑ
 Το χρυσό παιδί / The Golden Child (1986) ΗΠΑ
 Τζέιμς Μποντ, πράκτωρ 007: Με το δάκτυλο στη σκανδάλη / The Living Daylights (1987)
 Χορεύοντας με τους Λύκους / Dances with Wolves (1990) ΗΠΑ
 Τσάπλιν / Chaplin (1992)
 Ανήθικη πρόταση / Indecent Proposal (1993) ΗΠΑ
 Το άλικο γράμμα / The Scarlet Letter (1995) ΗΠΑ
 Το δώρο της θάλασσας / Swept from the Sea (1997) ΗΠΑ
 Κωδικός: Enigma / Enigma (2001)

Παραπομπές

Σχετική βιβλιογραφία
 Fiegel, Eddi. John Barry: A Sixties Theme: From James Bond to Midnight Cowboy (Faber & Faber: London, UK, 2012)
 Leonard, Geoff, Pete Walker and Gareth Bramley. John Barry – The Man with the Midas Touch'' (Redcliffe Press: Bristol, UK, 2008)

Εξωτερικοί σύνδεσμοι

 Επίσημος ιστότοπος - johnbarry.org.uk
 John Barry obituary - The Guardian
  - Εκτέλεση από τη βασιλική φιλαρμονική ορχήστρα του Λονδίνου των πιο γνωστών συνθέσεων του Τζον Μπάρι

Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy
Κατηγορία:Άγγλοι συνθέτες μουσικής ταινιών